**ДУА “Ільянскі яслі-сад”**

**Занятак у этнаграфічным пакоі “Беларуская хатка”**

**для дзяцей 5-6 гадоў**

**Тэма «Благавешчанне»**

**Мэта:** знаёмiць дзяцей з народным святам Благавешчанне, яго звычаямi i прыметамi; развiваць правiльнае беларускае вымаўленне, уменне паслядоўна выказваць свае думкi; выхоўваць любоў i павагу да народных культурных традыцый.

**Абсталяванне i матэрыялы**: малюнак бусла або цацка «Буслік», матэрыялы для вырабу печыва з салёнага цеста.

**Папярэдняя работа**: разглядванне малюнкаў або фотаздымкаў з адлюстраваннем бусла, назіранне за надвор'ем з мэтай аналiзу народных прыкмет: «Жаўранак прылятае на праталіну, бусел - з цяплом, ластаўка - з лютом», «Якое Благавешчанне - такi будзе i Вялікдзень», чытанне вершаў, адгадванне загадак, заклiчкi пра вясну, птушак; прыказкi: «Красавiк цяпло нясе», «У красавiку дождж прыходзщь, сонца грэе», «Бусел прыляцеў- вясна будзе».

**Ход занятку**

**1. Паведамленне выхавальніка.**

**-** Дзецi, паглядзiце, хто прыляцеў да нас?! (*Выхавальык дэманструе малюнак з выявай бусла або цацку «Буслiк»*.) Паглядзiце, калi ласкi, якога колеру птушка? Цi бачылi вы буслоў? Дзе вы ix бачылi? Што вы ведаеце пра буслоў? (*Адказы дзяцей*.)

У беларусау iснуе павер’е, што буслы прылятаюць менавiта на Благавешчанне, якое адзначаецца 7-га красавiка. Гэты дзень здаўна лiчыўся пачаткам вясны, калi зямля ўжо абуджалася ад зiмовага сну. А прылёт бусла на Благавешчанне з'яўляўся самай адметнай прыкметай таго, што ўжо вясна надыйшла канчаткова. Бусел - любiмая птушка бснарусаў, бо лiчьщца, што ён прыносiць добрыя весткi. Таму i назвалi свята прылёту бусла Благавешчаннем або Дабравешчаннем.

Паслухайце, калi ласка, прыгожы верш пра бусла, які напісаў беларускi паэт Авер’ян Дзеружынскi.

**Прыляцеў я ў свой край**

Рады бусел, клякоча

На гняздзе на увесь гай,

Радасць выказаць хоча:

- Прыляцеў я ў свой край.

Тут над рэчкай сасонкi,

Морам жыта шумiць,

Без любiмай старонкi

Мне б нiколi не жьщь.

Чаму бусел рады, клякоча? Як называецца ваша родная старонка? А яшчэ бусел лiчыцца сiмвалам нашай краіны. Яек вы думаеце, чаму? (*Адказы дзяцей*.)

**2. Народная гульня «Гусі ляцяць».**

 Выхавальнiк кажа: “Гусі ляцяць!”, - і паднімае рукі ўверх, паказваючы, як гусі ляцяць.

Дзецi адказваюць: «Ляцяць!», і таксама паднімаюць рукі.

-Буслы ляцяць!

-Ляцяць!

- Ластаўкi ляцяць!

- Ляцяць!

- Myxi ляцяць!

- Ляцяць!

- Шчупакi ляцяць!

Захапiўшыся, дзецi часта адказваюць: «Ляцяць!» і паднімаюць рукі.

Тады выхавальнiк гаворьщь: «Не ляцяць, не ляцяць!»

Потым зноў спачатку: «Гусi ляцяць! Буслы ляцяць, Сарокі ляцяць! Каровы ляцяць!» i г. д.

Гэты своеасаблiвы ўрок прыродазнаўства заканчваецца тады, як дзеці стамляюцца і пачынаюць неправільна паднімаць рукі.

- Да Благавешчання зямлю нельга было трывожыць і капаць. Пасля Благавешчання, калі ўжо сыдзе снег, гаспадар надзяваў чыстую бялізну, клаў у торбу хлеб, соль, яйкі, сыр і ішоў у поле. Там ён праводзіў толькі тры баразны – болей нельга. Потым даставаў яду з торбы, трохі падсілкаваўшыся, па кавалку хлеба даваў коням, а яйка закапваў у зямлю. Так ён частаваў зямлю-маці, каб яна была ласкавая і добра ўрадзіла збожжа, каб усюды было поўна, як тое яйка.

**3.** **Работа з прыказкамі**.

-- Дзецi, адкажыце, калі ласка, чаму так гавораць: «Красавік цяпло нясе»; «У красавіку дождж прыходзіць, сонца грэе»? (*Адказы дзяцей*.)

**4. Выраб печыва з салёнага цеста «Буславы лапы».**

-Як мы ужо гаварылі, бусел лiчьщца адной з самых любiмых птушак беларусаў, Згодна народным павер’ям, бусел прыносіць толькi добрыя звесткі, таму яго гняздо нiколi не разбураюць. Бусел робіць свае гнёзды на дрэвах, на дахах дамоў. Можа хто з вас бачыў буслiныя гнёзды, раскажыце? I па сённяшнi дзень для таго, каб прывабіць бусла, на сваiх сядзібах людзi рыхтуюць аснову для гнязда (зацягваюць туды старыя колы, бароны i г. д.) i вераць, што калi бусел паселіцца ў гэтым гняздзе - у хаце паселіцца шчасце. У гонар гэтай птушкi гаспадынi выпякалі пернiкi у выглядзе буславых лап. Давайце i мы з вамi паспрабуем прыгатаваць такiя пернiкi.

*Падвядзенне вынікаў*.

**Літаратура**

1. Далучэнне дзяцей да беларускай нацыянальнай культуры / уклад.

Н. Ул. Зайцава [i iнш]. -- 3-е выд. - Мазыр: Белы Вецер, 2003. - С. 21-22.

2.Жалняровiч, Н. 1. Хутка у нашай хаце свята: знаёмiм дашкольнiкаў з традыцыямi беларусаў: дапаможнiк для педагогаў устаноў, якiя забяспечваюць атрыманне дашкольнай адукацыi / Н. 1. Жалняровiч, М. А. Калiноўская. --Мазыр: Белы Вецер, 2009. - С. 15-17, 30.

3. Рыхтуемся да свята: альбом па вырабе атрыбутаў да народных свят: дапаможнiк для педагогаў устаноў, якiя забяспечваюць, атрыманне дашк. адукацыi / склад. : Н. І. Жалняровiч, М. А. Калiноўская, М. А Анцiпкiна; мастак М. А. Анцiпкiна. -- Мазыр : Белы Вецер, 2009. - С. 19.

*Дадатак*

**Выявы печыва “Буславы лапы”**

